OpenLLM-France/wikimedia huggingface dataset:
# C-1311

La C-1311 és una carretera comarcal que comença a l'N-230, en terme del Pont de Montanyana, a la comarca de la Ribagorça, i mena a la C-13, en terme de Tremp, capital de la comarca del Pallars Jussà. Té un recorregut de 26 quilòmetres.
Travessa els termes municipals del Pont de Montanyana i Tremp, però dins d'aquest darrer, passa per l'antic terme de Fígols de Tremp i per l'enclavat de Claret.
En els seus 26 quilòmetres de recorregut, s'enfila 456,7 metres en els seus 13 primers quilòmetres de recorregut, i en davalla 416,1 en els altres 13 quilòmetres finals.
Just a l'inici, travessa la Noguera Ribagorçana, i en la resta de recorregut amb prou feines travessa res més que les capçaleres de diversos torrents i llaus: el seu caràcter de carretera muntanya el fa enfilar-se per costers i seguir carenes, defugint les valls baixes dels torrents. Al quilòmetre 2 traspassa el barranc de Prullans, al 4,5 fa el tomb a la capçalera del barranc de la Solaneta, al 7,9, la del barranc de Sant Miquel, al 12,8, el barranc de Montllobar, al 17,2, al Pont del Rengaret, travessa el barranc del Torrent i al 23,2, el barranc de les Ametlles.

## Referències

* ↑ La Generalitat aprova el reforç de ferm de la C-1311 entre la Collada de Montllobar i el Pont de Muntanyana gencat, 6 d'agost de 2003
* ↑ Rutes dels Pirineus
* ↑ El conseller Nadal ha visitat avui les comarques del Pallars Jussà i el Pallars Sobirà Arxivat 2017-04-17 a Wayback Machine., gencat.cat, 16 de juliol de 2004

## Enllaços externs

* Institut Cartogràfic de Catalunya
# Ca l'Americà (la Llacuna)

Ca l'Americà és una obra de la Llacuna (Anoia) inclosa a l'Inventari del Patrimoni Arquitectònic de Catalunya.

## Descripció

Està format per dues construccions diferents unides, amb la porta adovellada, situada em mig de les dues façanes però sembla que formant part d'una d'elles que és l'estructura més baixa i de planta irregular, ja que s'adapta al carrer i a la cantonada. Aquesta estructura té dos pisos i golfes i moltes finestres disposades simètricament (les de les golfes han estat tapiades). L'altra edifici és més alt, amb coberta a dues vessants i amb barbacana a un dels costats curts. També té moltes portes que formen balcons als dos pisos. La balconada del primer pis s'arrepenja damunt mènsules. A la planta baixa té finestres alineades amb les portes dels balcons. El portal d'entrada que uneix, a nivell de façana les dues construccions, porta, a la dovella principal: Joan Gomà 1878.

## Història

Possiblement Ca l'americà era possessió d'algú que va fer fortuna a Amèrica (n'hi ha alguns casos documentats a la Llacuna).
L'edifici més alt pot ser una fàbrica reutilitzada, ja que els 1843 Josep Gomà fundà fàbrica de filats. El 1880 un tal Joan Gomà ja consta com a taverna.

## Referències

* 1 2 3 4 5 «Ca l'Americà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Ca l'Amell Gros

Ca l'Amell Gros és una de les masies més antigues de Lliçà que es troba en runes hi ha estat inclosa a l'Inventari del Patrimoni Arquitectònic de Catalunya. És molt a prop de Santa Justa.

## Arquitectura

Masia de planta rectangular amb coberta a dues vessants i carener perpendicular a la façana. Aquesta és de composició simètrica de paredat arrebossat i acabada amb un ràfec imbricat. A la part central hi ha un rellotge de sol. Els angles tenen formes circulars, imitant petites torretes. A banda i banda hi ha construccions annexes. L'edifici té planta baixa, planta pis i golfes. El portal d'accés és adovellat i una de les finestres de la planta baixa té motllures.

## Història

Aquesta masia està molt a prop de l'antiga via romana que anava de Mataró a Caldes de Montbui. Molt a prop, també, s'han trobat restes d'un antic forn, i es creu que la mateixa casa s'aixeca sobre una antiga vila romana. Per una altra banda, en documentació medieval s'esmenta un mas anomenat de Santa Justa que alguns autors identifiquen amb l'actual mas de Ca l'Amell Gros.

## Referències

* ↑ «Ca l'Amell Gros». santaeulaliaroncana.cat. Arxivat de l'original el 2011-09-03. [Consulta: 6 desembre 2012].
* 1 2 «Ca l'Amell Gros». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 setembre 2013].
# CDD

CDD té els següents significats:
* Classificació Decimal de Dewey, sistema de classificació de documents desenvolupat per Melvil Dewey
* Conserved Domain Database, base de dades de bioinformàtica que documenta models d'alineaments de seqüències múltiples
* Cell Death & Differentiation, revista científica de referència en el camp de la biologia cel·lular
* Competència digital docent, aptitud dels docents per a l'ús de les tecnologies de la informació i la comunicació
* Trastorn desintegratiu infantil (del seu nom en anglès Childhood Disintegrative Disorder), trastorn generalitzat del desenvolupament cognoscitiu que es manifesta a partir dels dos anys
* Displàsia craneodiafisària (del seu nom en anglès Craniodiaphyseal Dysplasia), malaltia rara dels ossos del crani
* cdd també és el codi ISO 639 de les llengües caddo, família de llengües ameríndies parlades als Estats Units
# CDI

CDI té els següents significats:
* Comisión Nacional para el Desarrollo de los Pueblos Indígenas, organisme estatal mexicà pel desenvolupament dels pobles indígenes.
* Comissió de Dret Internacional, organisme de l'ONU.
* Centre Democràtic Independent, partit polític gallec que forma part de la coalició Terra Galega.
* Indicador de la Desviació de Curs (sigles de l'anglès Course Deviation Indicator), part d'un instrument de navegació aèria.
# Calcioancilita-(La)

La calcioancilita-(La) és un mineral de la classe dels carbonats que pertany al grup de l'ancilita.

## Característiques

La calcioancilita-(La) és un carbonat de fórmula química (LaCa)(CO₃)₂(OH)·H₂O. Va ser aprovada com a espècie vàlida per l'Associació Mineralògica Internacional l'any 2021 i publicada en el mes d'abril de 2023. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m16129.

## Formació i jaciments

Va ser descoberta a la intrusió de Gejiu, a Honghe (Yunnan, República Popular de la Xina). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Calcioancylite-(La)» (en anglès). Mindat. [Consulta: 7 juny 2022].
* ↑ Wang, Yanjuan; Gu, Xiangping; Dong, Guochen; Hou, Zengqian; Nestola, Fabrizio; Yang, Zhusen; Fan, Guang; Wang, Yufei; Qu, Kai «Calcioancylite-(La), (La,Ca)2(CO3)2(OH,H2O)2, a new member of the ancylite group from Gejiu nepheline syenite, Yunnan Province, China». Mineralogical Magazine, 19-04-2023, pàg. 1–7. DOI: https://doi.org/10.1180/mgm.2023.28 [Consulta: 8 agost 2023].
# Budikovany

Budikovany és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1301.
# Bureaupedia

Bureaupedia és un wiki usat internament en el FBI amb la intenció d'emmagatzemar el coneixement dels agents veterans i reduir la pèrdua del coneixement a causa del retir dels empleats. L'existència de Bureaupedia va ser revelat en un article de setembre de 2008 publicat en Federal Computer Week.
Els analistes qüestionen la necessitat de Bureaupedia, atès que Intellipedia, una wiki establerta per l'Oficina del Director Nacional de Servei Secret dels Estats Units, va ser creada amb un propòsit similar, però per als setze membres organitzacionals del servei secret és com un tot. Un testimoniatge al Congrés dels Estats Units fet per Jimmy Wales, cofundador de Wikipedia, fa notar la diferència entre informació vertical i horitzontal compartint, suggerint que ambdós podrien ser reeixits esforços informàtics pel govern.

## Referències

* ↑ Bain, Ben. «FBI creates knowledge wiki» (en anglès). Federal Computer Week. Estats Units: 1105 Media, Inc, 26-09-2008. Arxivat de l'original el 2014-09-11. [Consulta: 28 agost 2014].
* ↑ Wales, Jimmy Donal. «Testimony of Jimmy Wales, Founder of the Wikipedia and of the Wikimedia Foundation, Regarding “E-Government 2.0: Improving Innovation, Collaboration, and Access”, Before the U.S. Senate Committee on Homeland Security and Governmental Affairs» (en anglès) p. 3, 5, 11-12-2007. Arxivat de l'original el 2011-09-27. [Consulta: 28 agost 2014].
# Campionat del Món de motocròs 1958

La temporada de 1958 del Campionat del Món de motocròs fou la 2a edició d'aquest campionat, organitzat per la FIM. El calendari oficial constava de 10 Grans Premis, celebrats entre el 20 d'abril i el 17 d'agost.
Aquell any es disputà la segona i darrera edició de la Coup d'Europe de motocròs en la categoria de 250cc, ja que a partir de 1959 aquesta competició passaria a anomenar-se Campionat d'Europa ("European Championship").

## Sistema de puntuació

Barem de puntuació de 1952 a 1969:
| Posició123456 Punts864321 | Resultats que computen 1/2 + 1 dels GP (cal acabar-hi les 2 mànegues) |

## 500 cc
### Classificació final

| Posició | Pilot | Motocicleta | Punts |
| 1 | René Baeten | FN | 42 net/46 brut |
| 2 | Bill Nilsson | Crescent-AJS | 34 net/36 brut |
| 3 | Sten Lundin | Monark | 33 |
| 4 | John Draper | BSA | 24 |
| 5 | Hubert Scaillet | FN | 19 |
| 6 | Jeff Smith | BSA | 18 net/20 brut |
| 7 | Lars Gustavsson | Monark | 10 |
| 8 | Albert Dirkx | BSA | 8 |
| 9 | Gunnar Johansson | Crescent-BSA | 8 |
| 10 | Raymond Sigvardsson | AJS | 6 |

## II Copa d'Europa 250 cc
### Classificació final

| Posició | Pilot | Motocicleta | Punts |
| 1 | Jaromir Cizek | Jawa oficial | 56 net/64 brut |
| 2 | Rolf Tibblin | Husqvarna oficial | 27 |
| 3 | Rolf Müller | Maico oficial | 26 |
| 4 | Klaus Kaemper | Maico | 20 |
| 5 | Frantisek Ron | Jawa oficial | 20 |
| 6 | Lennart Dahlen | Husqvarna | 16 |
| 7 | Stieg Rickardsson | Husqvarna oficial | 14 |
| 8 | Fritz Betzelbacher | Maico oficial | 13 |
| 9 | Roman Zurawiecki | Maico | 8 |
| 10 | Antonio Moretti | Mi-Val oficial | 7 |

## Resum: Podi final 1958

| | 500 cc | 500 cc | 250 cc | 250 cc |
| Campió | René Baeten | FN | Jaromir Cizek | Jawa |
| Subcampió | Bill Nilsson | Crescent | Rolf Tibblin | Husqvarna |
| Tercer | Sten Lundin | Monark | Rolf Müller | Maico |

## Referències

* «Palmares du Mondial Mx 3» (en francès). memotocross.fr, 2012. [Consulta: 4 gener 2013].
* «Palmares du Mondial Mx 1» (en francès). memotocross.fr, 2012. [Consulta: 4 gener 2013].
* «MX and enduro in the 50's» (en anglès). mxbikes.com. Arxivat de l'original el 24 de novembre 2006. [Consulta: 20 febrer 2011].
# Cantons del Nièvre

Els Cantons del Nièvre (Borgonya) són 32 i s'agrupen en 4 districtes:
# Cal Petit (Odèn)

* Aquest article tracta sobre la masia del Solsonès. Vegeu-ne altres significats a «Cal Petit (Tagamanent)».
Cal Petit és una masia situada al municipi d'Odèn, a la comarca catalana del Solsonès. Es troba a pocs metres del quilòmetre 22 de la carretera L-401, al costat de cal Xinquet, just a tocar del torrent que davalla del Tossal de Cambrils.

## Referències

* ↑ «Cal Petit (Odèn)». Gran Enciclopèdia Catalana. Barcelona: Grup Enciclopèdia Catalana.
# Francesc Pi i Sunyer

Francesc Pi i Sunyer (Roses, Alt Empordà 6 d'abril de 1857 - 1907) fou un metge i polític català, fill de Josep Pi i Comas i Maria Sunyer i Capdevila. Era germà del també metge Jaume Pi i Sunyer i del polític republicà Pere Pi i Sunyer.
Germà de Pere i de Jaume Pi i Sunyer i nebot de Francesc Sunyer i Capdevila, estava casat amb Júlia Sunyer Quintana, filla de Francesc Sunyer. Va exercir la medicina com oftalmòleg a Barcelona.
Del partit republicà federal, col·laborà a El Nuevo Régimen de Madrid i a El Federal de València. Encapçalà l'escissió procatalanista denominada Catalunya Federal, però aviat tornà a la disciplina del partit. Presidí el consell federal regional i el 1904 fou elegit diputat provincial per Sabadell i Terrassa. El 1906 s'adherí a Solidaritat Catalana. És autor d'El problema catalán (1906). Va ser nomenat membre de la Reial Acadèmia de Medicina de Catalunya el 1904.

## Referències

* ↑ «Els Pi, els Sunyer i els Pi i Sunyer». Annals de l'Institut d'Estudis Empordanesos, 2007.
* ↑ «Francesc Pi i Sunyer». Gran Enciclopèdia Catalana.
* ↑ Gaceta Sanitaria de Barcelona. Revista científica mensual, 01-12-1904.
# Praealticus multistriatus

Praealticus multistriatus és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a Tonga.

## Referències

* ↑ Schultz L. P., Chapman W. M. & E. A. Lachner i L. P. Woods, 1960. Fishes of the Marshall and Marianas islands. Vol. 2. Families from Mullidae through Stromateidae. Bull. U. S. Natl. Mus. Núm. 202, v. 2. i-ix + 1-438.
* ↑ BioLib (anglès)
* ↑ Bath, H., 1992. Revision der Gattung Praealticus Schultz & Chapman, 1960 (Pisces: Blenniidae). Senckenbergiana Biologica v. 72 (núms. 4/6): 237-316.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Springer, V.G., 2001. Blenniidae. Blennies (combtooth and sabertooth blennies). p. 3538-3546. A: K.E. Carpenter i V. Niem (editors) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles.. FAO, Roma, Itàlia.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Caballar

Basardilla és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 110 | 113 | 94 | 104 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Magnezitovce

Magnezitovce és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1427.
# Dahaneh-ye Sar-e Sefidrud-e Kohneh

Dahaneh-ye Sar-e Sefidrud-e Kohneh (persa: دهنه سرسپيدرودكهنه) és una població del districte rural de Dehgah, districte de Kiashahr, comtat d'Astaneh-ye Ashrafiyeh, província de Gilan, Iran. En el cens de 2006, la seva població era de 638 habitants, repartits en 179 famílies.

## Referències

* ↑ Plantilla:GEOnet3
* ↑ Plantilla:IranCensus2006
# Cèler (executat per Domicià)

Cèler (en llatí: Celer) era un cavaller romà del temps de Domicià que va morir executat acusat d'haver tingut relacions sexuals amb Cornèlia, una verge vestal. Fins al darrer moment es va declarar innocent.

## Referències

* ↑ 3.Celer a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 659
# Cova del Càvet

La Cova del Càvet és un avenc del terme de Conca de Dalt, al Pallars Jussà, dins de l'antic terme de Toralla i Serradell, en territori del poble de Serradell.
Està situat al sud-oest del poble de Serradell, en el costat de ponent del Tossal del Càvet. És una cavitat d'una sola galeria de grans dimensions al començament, que es va estrenyent a mesura que penetra en la terra.

## Bibliografia

* DE VALLES, Jordi. "Cova de Cabet". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya
# Dana Powell

Dana Powell (Missouri, EEUU, 1974) és una actriu nord-americana coneguda per interpretar a Pam Tucker, la germana de Cam, a Modern Family (2013-2019).
El paper més conegut de Powell és Pameron "Pam" Tucker, la germana del personatge principal Cameron "Cam" Tucker (Eric Stonestreet), a la comèdia d'ABC Modern Family. Va aparèixer per primera vegada a l'episodi de la cinquena temporada " Farm Strong " el 2013, va tornar per 14 episodis en total. Powell coneixia a Stonestreet dels seus dies de comèdia d'improvisació i el considerava el seu "germà gran no oficial a la vida real".
Powell està casat amb Dan Tipton, que va treballar com a supervisor de producció per a Modern Family. Es van conèixer a l'estat de Missouri, i poc després de graduar-se la va convidar a traslladar-se a Los Angeles. Tenen un fill.

## Referències

* ↑ «Modern Family actress to speak at OTC graduation». [Consulta: 30 març 2023].
* ↑ «One-On-One with Actress Dana Powell», 20-11-2017. [Consulta: 20 novembre 2017].

## Enllaços externs

* Modern Family
# Cédric Melotte

Cédric Melotte (Namur, 10 d'agost de 1978) és un ex-pilot de motocròs i enduro belga que va destacar en competició internacional durant la dècada del 2000. La seva millor classificació al Campionat del Món de motocròs fou el tercer lloc final als 650cc la temporada del 2003. Al llarg de la seva carrera, va guanyar dos Grans Premis, tots dos a Bèlgica: el primer a Namur, el 2003, i l'altre a Zolder, el 2004. També va guanyar un Campionat d'Alemanya de motocròs i dos de Bèlgica. A partir del 2010 es va dedicar en exclusiva a l'enduro i en va guanyar diversos campionats de Bèlgica.

## Referències

* ↑ «Cédric Melotte» (PDF) (en francès). memotocross.fr. [Consulta: 6 gener 2020].
* ↑ «Athlete Profile - Cedric Melotte» (en anglès). bestsports.com. [Consulta: 29 juliol 2012].
* ↑ Sente, Frédéric. «Cédric Melotte champion de Belgique d'enduro: une finale d'enfer !» (en francès). motocrossmag.be, 03-09-2015. [Consulta: 6 gener 2020].

## Enllaços externs

* Entrevista a Cédric Melotte el 9/4/2018 (francès)
# Creu a la Badalota

La Creu a la Badalota és una obra de l'Arboç (Baix Penedès) inclosa a l'Inventari del Patrimoni Arquitectònic de Catalunya.

## Descripció

Sobre una base de pedra circular, s'alça un fus poligonal rematat amb un nus de la mateixa forma sense cap decoració. Al capdamunt hi ha la creu de pedra amb un Crist esculpit en un dels seus costats.

## Història

Aquesta creu estava situada a prop del portal de Vilafranca, darrere de l'església vella. L'any 1858 se li va posar una creu de ferro, ja que la de pedra havia desaparegut. L'any 1898 es va arranjar el passeig de la Badalota i la creu va ser traslladada aquí. La creu de ferro va desaparèixer durant la Guerra Civil i es va posar una altra l'any 1940.

## Referències

* 1 2 «Creu a la Badalota». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# Damaji Gaikwar

Meherban Shrimant Sardar Damaji Rao Keroji Rao (Panji Rao) Gaikwar Shamsher Bahadur (+ 1721) fou un general maratha. Era fill del cap maratha Shrimant Keroji Rao Nandaji Rao Gaikwar, el gran de sis germans. Era net de Shrimant Nandaji Rao Gaekwad, comandant maratha de la fortalesa de Bhor que va agafar el nom de Gaikwar (amb diverses variants com Gaekwar, Gaekwad, Gaikowar i altres) derivad de gae = vaca i kavad = porta petita, per haver ajudat a fugir a un ramat de vaques d'un butxi musulmà.
El 1712 el cap maratha Khande Rao Dabhade va esdevenir molt poderós i va guanyar diverses batalles als governadors mogols i el 1716 va rebre el títol de senapati (comandant en cap) i va establir el seu comandament a Satara. El 1720 Khande Rao va estar present a la batalla de Kalapur contra el nizam, on va destacar per la valentia personal i dels seus homes, i entre aquestos un oficial anomenat Damaji Gaikwar, que pel seu valor va obtenir el títol de Shamsher Bahadur (l'Il·lustre home d'espasa) que va restar en possessió dels seus descendents en endavant.
Va morir el maig de 1721 deixant com a hereu i successor al seu nebot Pilaji Rao Gaikwar.

## Referències

* The Cambridge History of India, Volum 3. Col·laborador: Edward James Rapson. Editor: CUP Archive, 1987
# Daniel Dutuel

Daniel Dutuel (Bòrt (Corresa), França, 26 de desembre de 1967) és un futbolista francès, ja retirat.

## Trajectòria

Es va formar a les files de l'AJ Auxerre, on va integrar part de la famosa Generació de 1986, que va guanyar la Copa Gambardella, de 1986, amb noms com Eric Cantona o Basile Boli. Però, Dutuel no va reeixir tant com altres companys i va trigar més a fer-se un lloc titular en l'Auxerre.
El 1993, deu anys després de romandre-hi, deixà l'Auxerre i passà a l'Olympique de Marsella, on només hi estigué una temporada abans de fitxar pel Girondins de Bordeus, equip amb el qual arribà a la final de la Copa de la UEFA de 1996. Dutuel va marcar l'únic gol en el doble partit contra el Bayern de Múnic.
Eixe any deixà la Ligue 1 i es traslladà a la veïna primera divisió espanyola, a les files del Celta de Vigo, en plena efervescència de fitxatges europeus atesa la Llei Bosman. Estaria dos anys a Vigo, fins a la temporada 98/99, quan passà a militar al Reial Valladolid.
En l'estiu del 1999 s'incorporà a l'AC Bellinzona suís, i un any després, al RC París, on també romandria un any abans de retirar-se el 2001.
# Can Bossoga

Can Bossoga és una masia situada al municipi de la Vall de Bianya, a la comarca catalana de la Garrotxa.

## Referències

* ↑ «XXXIX Marxa Popular de la Vall de Bianya». Ajuntament a la Vall de Bianya, 2019. [Consulta: 8 gener 2022].
# Poveda de la Sierra

Poveda de la Sierra és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 171 | 207 | 194 | 179 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].